Paġna Abbażi ta' din id-dejta u t-tagħrif addizzjonali mitlub mill-Kummissjoni fit-13 ta' Lulju 2017 u pprovdut mill-awtoritajiet Ġermaniżi fit-8 ta' Awwissu 2017, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ ir-Repubblika Ċeka, hija ta' 140 km. L-iskart solidu radjuattiv jinħażen temporanjament fis-sit qabel ma jintbagħat lil faċilitajiet ta' trattament jew rimi liċenzjati fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rrilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir b'konformità mal-kriterji stabbiliti fid-Direttivi tal-Istandards Bażiċi tas-Sikurezza. F'każ li jkun hemm skariki mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa, fir-rigward tal-livelli ta' referenza stabbiliti fid-Direttivi tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li jirriżulta mid-dekummissjonar u miż-żarmar ta' Grafenrheinfeld KKG, li jinsab fil-Land tal-Bavarja fil-Ġermanja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fid-Direttivi tal-Istandards Bażiċi ta' Sikurezza. Magħmul fi Brussell, l-4 ta' Jannar 2018. IL-KUNSILL TAL-UNJONI EWROPEA, il-Komunikazzjoni tal-Kummissjoni dwar l-Iżvilupp tal-Unjoni Doganali tal-UE u Governanza Tagħha fejn il-Kummissjoni tinnota d-diverġenza ta' fehmiet fost l-Istati Membri dwar is-servizzi li jenħtieġu jiġu żviluppati u miżmuma fil-livell tal-UE; l-isforzi u l-progress li qed isiru mill-Istati Membri u l-Kummissjoni fit-tħejjija ta' sistemi tal-IT għall-implimentazzjoni tal-KDU; il-ħtieġa ta' strateġija tal-IT fuq perijodu twil dwar l-iżvilupp tas-sistemi tal-IT doganali. billi r-rwol tad-dwana ġab titjib, mill-ġbir ta' dazji doganali sas-sikurezza u s-sigurtà tal-Unjoni, u f'xi Stati Membri fil-ġbir tal-VAT u d-dazji tas-sisa, huwa essenzjali li l-Unjoni Doganali tagħmel użu aħjar mill-potenzjal u r-riżorsi tagħha, tikseb livell ogħla ta' kooperazzjoni u tibni proċessi aktar effiċjenti u kosteffettivi; is-soċjetà tal-lum teħtieġ il-veloċità u l-kapaċitajiet ta' reazzjoni tas-servizzi doganali, li jitlob li jkun hemm implimentazzjoni f'waqtha tal-leġislazzjoni doganali u s-sistemi tal-IT relatati. il-ġenerazzjoni futura tas-sistemi tal-IT Doganali għandha tkompli ttejjeb l-applikazzjoni uniformi tal-leġislazzjoni doganali tal-UE u l-ġestjoni tar-riskju, il-kooperazzjoni bejn l-aġenziji bejn id-dwana u l-gwardji tal-fruntieri, u l-kooperazzjoni ma' aġenziji oħrajn u pajjiżi terzi, u tiżgura li s-sistemi tal-IT jadattaw għat-teknoloġija tal-IT li qed tinbidel b'pass mgħaġġel; li jiġi esplorat u jintlaħaq qbil dwar kif u meta jsir użu mill-akkomunament tar-riżorsi tal-UE kollha jew l-akkomunament tar-riżorsi bejn Stati Membri għall-iżvilupp ta' sistemi futuri tal-IT Doganali b'kunsiderazzjoni tal-għan u l-funzjonalità ta' kull sistema, li jippermetti lill-Unjoni Doganali tilħaq il-potenzjal sħiħ tagħha u tisfrutta bis-sħiħ ir-riżorsi tagħha, sabiex jinkiseb livell ogħla ta' kooperazzjoni u jinbnew proċessi aktar effiċjenti u kosteffettivi għall-iżvilupp u l-manutenzjoni tas-sistemi tal-IT doganali; li jiġu identifikati, fejn meħtieġ, flussi ta' finanzjament xierqa għall-finanzjament ta' approċċi ġodda biex jiġu żviluppati u operati sistemi futuri tal-IT Doganali; li jinstab approċċ ibbilanċjat biex jemenda jew jissostitwixxi l-mudell tal-iżvilupp attwali, b'kont meħud tal-investimenti sinifikanti magħmula mill-Istati Membri u l-Kummissjoni, u t-tul ta' ħajja tas-sistemi tal-IT doganali eżistenti kif ukoll il-funzjonalitajiet tagħhom, bħalma hija l-interoperabbiltà ma' sistemi tal-IT nazzjonali oħra; li jiġi evalwat il-qafas legali meħtieġ biex titwitta t-triq għal approċċi ġodda għall-iżvilupp ta' sistemi futuri tal-IT doganali, filwaqt li tiġi rispettata d-diviżjoni tal-kompetenzi bejn l-Istati Membri u l-UE; il-prijorità mogħtija lil approċċ pass b'pass li għandu jipprovdi soluzzjoni effettiva u kosteffiċjenti għas-sistemi tal-IT Doganali tal-ġenerazzjoni li jmiss mill-2025 'il quddiem, abbażi ta' arkitettura maqbula mill-partijiet ikkonċernati; l-impenn tal-Istati Membri interessati u l-Kummissjoni biex jiġu studjati approċċi ġodda biex is-sistemi tal-IT Doganali jiġu żviluppati u operati b'aktar reqqa, inkluż permezz tat-tnedija ta' proġett pilota; sabiex jimplimentaw il-Programm ta' Ħidma tal-IT tal-KDU bħala prijorità ewlenija, u fejn xieraq biex jiżviluppaw dawn is-sistemi tal-IT f'kooperazzjoni sabiex tiġi żgurata l-implimentazzjoni sħiħa tal-KDU; sabiex, f'kooperazzjoni mal-partijiet ikkonċernati rilevanti, jesploraw approċċi ġodda biex jiżviluppaw u joperaw is-sistemi tal-IT Doganali futuri billi jżommu f'moħħhom li kwalunkwe kunsiderazzjoni ta' approċċi ġodda għandha tkun ippreċeduta minn studju iktar fil-fond ta' din l-idea, li jkun jinkludi, fost l-oħrajn, il-kamp ta' applikazzjoni ta' proġett pilota, il-partijiet ikkonċernati, il-finanzjament u l-involviment possibbli ta' struttura permanenti jew fornitur kondiviż għall-IT, f'konformità mad-Dikjarazzjoni ta' Tallinn, li tinsab fl-Anness. sabiex iwettqu analiżijiet tal-ispejjeż u l-benefiċċji, inkluż analiżi speċifika tal-kosteffettività ta' approċċi ġodda fir-rigward tas-sistemi tal-IT Doganali futuri u l-impatt tagħhom fuq l-awtoritajiet, il-kummerċ, u n-negozji. Il-Parteċipanti tas-Seminar ta' Livell Għoli tal-IT Doganali tal-Kapijiet tal-Amministrazzjonijiet Doganali tal-Istati Membri tal-UE, il-Pajjiżi Kandidati Parteċipanti, u l-Kummissjoni Ewropea waqt is-Seminar tat-28 u d-29 ta' Settembru 2017 li sar f'Tallinn jiġu żviluppati s-sistemi tal-IT meħtieġa abbażi ta' strateġija tal-IT Doganali fit-tul li tissodisfa l-ħtiġijiet tal-operaturi ekonomiċi, l-awtoritajiet Doganali u partijiet ikkonċernati oħra, u li takkumpanja aktar armonizzazzjoni tal-proċessi Doganali; ifittxu żvilupp u operat f'waqtu, modern u kosteffettiv tas-sistemi tal-IT doganali fil-futur, u biex jiġu evitati sforzi multipli inutli mill-Istati Membri u l-Kummissjoni; huwa meħtieġ li titkompla l-ħidma fuq strateġija tal-IT Doganali fit-tul ibbażata fuq viżjoni ċara tal-ħtiġijiet futuri, u li tindirizza kwistjonijiet li jmorru lil hinn mir-restrizzjonijiet ta' approċċi attwali filwaqt li fl-istess ħin il-prijorità tibqa' fuq l-implimentazzjoni tal-KDU; il-potenzjal ta' żvilupp u manutenzjoni aktar ċentralizzati jew kollaborattivi tas-sistemi futuri tal-IT doganali għandu jiġi esplorat iktar bħala mezz biex tiżdied l-effiċjenza u l-effikaċja, b'kont meħud tat-tagħlimiet mill-inizjattivi ta' kollaborazzjoni preċedenti, u mill-inizjattivi attwali li għandhom jitkomplew biex jiġi identifikat il-potenzjal sħiħ tal-mudell ta' kollaborazzjoni; l-iffrankar fl-ispejjeż u l-kosteffettività jistgħu jinkisbu permezz ta' aktar akkomunament tar-riżorsi (tal-UE kollha jew bejn Stati Membri); kwalunkwe akkomunament tar-riżorsi għandu jkun ibbażat fuq argumenti ċari għall-vijabbiltà, analiżijiet tal-ispejjeż u l-benefiċċji u appoġġat b'qafas legali xieraq; huwa meħtieġ li jiġi definit kif approċċi ġodda tal-iżvilupp u l-operazzjoni ta' sistema tal-IT għandhom jiġu ffinanzjati billi wieħed iżomm f'moħħu l-objettivi tal-iffrankar fl-ispejjeż u l-kosteffettività; sistemi tal-IT doganali għandhom jiġu żviluppati bl-għan li jingħata l-aħjar servizz lill-partijiet ikkonċernati, bl-isfruttar tal-potenzjal ta' teknoloġiji ġodda; l-esperjenza fl-akkwist komuni, l-iżvilupp u l-operat f'oqsma oħra ta' politika għandhom jiġu esplorati aktar u jittieħed kont tagħhom; aktar konsiderazzjoni ta' approċċi ġodda biex jiġu żviluppati u operati sistemi tal-IT Doganali għandhom ikunu preċeduti minn studju aktar bir-reqqa tal-idea (inkluż il-kamp ta' applikazzjoni ta' proġett pilota, il-partijiet ikkonċernati, il-finanzjament, u possibbilment l-involviment ta' struttura permanenti għall-IT, eċċ); dan jista' javvanza 'l quddiem permezz ta' grupp ta' ħidma magħmul minn Stati Membri interessati u l-Kummissjoni b'kont meħud tal-ħtieġa li jiġu identifikati mudelli operattivi futuri. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għal emenda fl-Ispeċifikazzjoni tal-Prodott tad-denominazzjoni "Haut-Montravel", skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. IDDEĊIEDIET KIF ĠEJ: L-applikazzjoni għal emenda fl-Ispeċifikazzjoni tal-Prodott tad-denominazzjoni "Haut-Montravel" (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, il-5 ta' Jannar 2018. L-Artikolu 105 tar-Regolament (UE) Nru 1308/2013 — emenda mhux minuri Iż-żona ġeografika ta' produzzjoni deskritta fil-punt IV tal-Kapitolu 1 tal-Ispeċifikazzjoni tal-Prodott hija estiża għat-territorju tat-tmien muniċipalitajiet, Bonneville-et-Saint-Avit-de-Fumadières, Lamothe-Montravel, Montcaret, Montazeau, Montpeyroux, Saint-Méard-de-Gurçon, Saint-Michel-de-Montaigne, Saint-Vivien. Dawn il-muniċipalitajiet li jinsabu wkoll fiż-żona ta' produzzjoni tad-DOP "Côtes de Montravel" għandhom karatteristiċi pedoklimatiċi identiċi għal dawk taż-żona ta' produzzjoni ddefinita inizjalment għad-DOP "Haut-Montravel" u għal varjetajiet tad-dwieli simili. Din l-emenda teħtieġ ukoll evoluzzjoni tal-kundizzjonijiet ta' produzzjoni sabiex tiġi affermata n-natura likoruża tal-inbejjed bojod tad-DOP "Haut-Montravel". Dawn l-emendi huma relatati ma' dawk li saru fl-istess waqt fl-Ispeċfikazzjoni tal-Prodott tad-DOP "Côtes de Montravel". Issa ż-żoni ta' dawn iż-żewġ DOP jikkoinċidu iżda għal prodotti ddifferenzjati: l-inbejjed tad-DOP "Côtes de Montravel" huma nbejjed bojod ħelwin mezzani. Dan jippermetti li tiġi ċċarata l-offerta. Billi l-muniċipalitajiet miżjuda maż-żona ġeografika qabel kienu fiż-żona ta' viċinanza immedjata, din iż-żona ġeografika hija emendata kif xieraq biex jitneħħew minnha (il-punt IV(3) tal-Kapitolu 1 tal-Ispeċifikazzjoni tal-Prodott). Fil-punt IV(2) tal-Kapitolu 1 tiżdied id-data tal-approvazzjoni mill-awtorità nazzjonali kompetenti tal-emenda tar-roqgħa tar-raba' demarkata fiż-żona ġeografika ta' produzzjoni ddefinita l-ġdida. Din l-emenda ma taffettwax id-Dokument Uniku. Ir-rabta mal-oriġini deskritta fil-punt X tal-Ispeċifikazzjoni tal-Prodott hija emendata skont l-emendi li saru fl-Ispeċifikazzjoni tal-Prodott. Is-sommarju tar-rabta, deskritt fil-punt 7 tad-Dokument Uniku, ġie rivedut kif xieraq, u skont in-numru massimu ta' karattri impost minn e-ambrosia. Fil-punt VI(1)(b) tal-Kapitolu 1, il-kelma "francs" (għajnejn ġodda) hija sostitwita bil-kelma "fructifères" (għajnejn li se jagħtu l-frott): dan huwa titjib editorjali u ma jbiddilx is-sens tat-test oriġinali. Id-Dokument Uniku huwa emendat f'dan il-punt: l-espressjoni "10 yeux francs" (10 għajnejn ġodda) hija sostitwita bi "10 yeux fructifères" (10 għajnejn li se jagħtu l-frott). Fil-punt XI(2) tal-Kapitolu 1 dwar il-miżuri tranżitorji, "Normes analytiques-Titre alcoométrique volumique total" (Standards analitiċi-Qawwa alkoħolika totali skont il-volum) titħassar għax din id-dispożizzjoni tapplika biss sal-ħsad tal-2011 inkluż. Dan huwa aġġornament editorjali li ma jaffettwax id-Dokument Uniku. Fil-punt VIII(1) tal-Kapitolu 1 tal-Ispeċifikazzjoni tal-Prodott, id-dispożizzjonijiet fir-rigward tar-rendiment huma emendati: ir-rendiment jitnaqqas għal 25 ettolitru għal kull ettaru minflok 50 ettolitru għal kull ettaru u r-rendiment cut-off jitnaqqas għal 30 ettolitru għal kull ettaru minflok 60 ettolitru għal kull ettaru. Il-punt 5(b) tad-Dokument Uniku huwa emendat kif xieraq. Fil-punt VI(1)(d) tal-Kapitolu 1, it-tagħbija massima medja għal kull roqgħa tinbidel minn 8 000 kg/ettaru għal 7 000 kg/ettaru b'mod koerenti mal-emendi tar-rendiment. Din l-emenda ma taffettwax id-Dokument Uniku. Jiżdied mal-punt VIII(4) tal-Ispeċifikazzjoni tal-Prodott li jipprevedi li fuq l-istess żona stabbilita ta' dwieli għall-produzzjoni, tista' tintuża kemm id-Denominazzjoni ta' Oriġini Protetta "Haut-Montravel" u kif ukoll id-Denominazzjoni ta' Oriġini Protetta "Côtes de Montravel". F'dan il-każ, il-kwantità ddikjarata għad-Denominazzjoni ta' Oriġini Protetta "Côtes de Montravel" ma tistax taqbeż id-differenza bejn ir-rendiment annwali awtorizzat għad-Denominazzjoni ta' Oriġini Protetta "Côtes de Montravel" u l-kwantità ddikjarata għad-Denominazzjoni ta' Oriġini Protetta "Haut-Montravel", bl-applikazzjoni tal-koeffiċjent k. Dan il-koeffiċjent huwa daqs il-kwozjent tar-rendiment annwali awtorizzat għad-Denominazzjoni ta' Oriġini Protetta "Côtes de Montravel" fuq ir-rendiment annwali awtorizzat għad-Denominazzjoni ta' Oriġini Protetta "Haut-Montravel". Din l-emenda ma taffettwax id-Dokument Uniku. L-emendi tal-kundizzjonijiet ta' produzzjoni saru biex jiġi identifikat aħjar l-inbid "Haut-Montravel" bħala inbid ħelu, likoruż, li jsir minn għeneb li jkun sar iżżejjed maqtugħ bl-idejn permezz ta' ħsad selettiv suċċessiv. Fil-punt VII(1) tal-Kapitolu 1 tal-Ispeċifikazzjoni tal-Prodott, id-dispożizzjonijiet relatati mal-ħsad huma emendati biex jiġi speċifikat li l-għeneb jinħasad meta jkun sar iżżejjed bil-moffa nobbli jew le. Barra minn hekk jiżdied li l-għeneb jinqata' bl-idejn permezz ta' ħsad selettiv suċċessiv. Fil-punt VII(2) tal-Kapitolu 1 tal-Ispeċifikazzjoni tal-Prodott, id-dispożizzjonijiet fir-rigward tal-maturità tal-għeneb jinbidlu kif ġej: il-kwantità ta' zokkor tal-għeneb, il-qawwa alkoħolika skont il-volum naturali minimu u l-qawwa alkoħolika skont il-volum effettiv minimu huma aġġustati, u jgħaddu rispettivament għal 255 g/l minflok 198 g/l; għal 17 % minflok 12,5 % u għal 12 % minflok 10,5 %. Il-punt 3 tad-Dokument Uniku huwa emendat fir-rigward tal-qawwa alkoħolika effettiva minima u l-qawwa alkoħolika skont il-volum naturali minimu. Fil-punt IX(b) tal-Kapitolu 1 dwar l-istandards analitiċi, il-kontenut ta' zokkor fermentabbli tinbidel għal 85 grammi għal kull litru minflok bejn 25 u 51 g/l. Jiżdied ukoll li, permezz ta' deroga, qabel l-ippakkjar (inbid bl-ingrossa) l-inbejjed għandhom kontenut ta' aċidità volatili stabbilita permezz ta' digriet konġunt tal-ministeru tal-konsum u tal-ministeru tal-agrikoltura. L-emendi tal-kundizzjonijiet ta' produzzjoni saru biex jiġi identifikat aħjar l-inbid "Haut-Montravel" bħala inbid ħelu, likoruż, li jsir minn għeneb li jkun sar iżżejjed maqtugħ bl-idejn permezz ta' ħsad selettiv suċċessiv. Fil-punt V(2) tal-Kapitolu 1 dwar ir-regoli ta' proporzjon fl-użu tal-varjetajiet differenti tal-għeneb tiżdied din is-sentenza: "la proportion du cépage Sémillon B est supérieure ou égale à 50 % de l'encépagement" (il-proporzjon tal-varjetà Sémillon B huwa ta' 50 % tal-varjetajiet jew aktar). Din il-varjetà, li hija predominanti fiż-żona ta' produzzjoni, għandha kapaċità kbira għall-maturazzjoni żejda fil-klima oċeanika li għandha ż-żona ta' produzzjoni. Din l-emenda ma taffettwax id-Dokument Uniku. Fil-punt IX(1)(a) tal-Kapitolu 1, id-dispożizzjonijiet dwar it-taħlita tal-varjetajiet huma riveduti sabiex jiġi speċifikat li l-proporzjon minimu tal-varjetà Sémillon B huwa ta' 50 % jew aktar. Din l-emenda ma taffettwax id-Dokument Uniku. Dawn l-emendi jirrigwardaw il-karatterizzazzjoni tal-inbejjed DOP "Haut-Montravel" u l-affermazzjoni tan-natura likoruża ta' din il-produzzjoni. Fil-punt IX(1)(c) tal-Kapitolu 1 dwar il-prattiki enoloġiċi, issa huwa projbit li jsir arrikkiment tal-inbejjed tad-DOP "Haut-Montravel". Il-punt 4 dwar il-prattiki fil-produzzjoni tal-inbid tad-Dokument Uniku huwa emendat kif xieraq. Fil-punt IX(4) tal-Kapitolu 1 tal-Ispeċifikazzjoni tal-Prodott jiddaħħal żmien ta' maturazzjoni (estensjoni tal-perjodu ta' maturazzjoni), l-inbejjed jistgħu biss jitqiegħdu fis-suq għall-konsumatur mill-1 ta' Settembru tas-sena ta' wara dik tal-ħsad. L-emendi tal-kundizzjonijiet ta' produzzjoni saru biex jiġi identifikat aħjar l-inbid "Haut-Montravel" bħala inbid ħelu, likoruż, li jsir minn għeneb li jkun sar iżżejjed maqtugħ bl-idejn permezz ta' ħsad selettiv suċċessiv. Din l-emenda ma taffettwax id-Dokument Uniku. Deskrizzjoni u raġunijiet Il-punt I tal-Kapitolu II tal-Ispeċifikazzjoni tal-Prodott dwar l-obbligi dikjarattivi huwa emendat. Id-data meta trid tiġi ppreżentata d-dikjarazzjoni tar-rinunzja għall-produzzjoni hija emendata biex tiġi ffissata għal qabel il-bidu tal-ħsad. Id-dikjarazzjoni ta' rtirar tħassret. Il-punt II tal-Kapitolu II tal-Ispeċifikazzjoni tal-Prodott dwar iż-żamma tar-reġistri hija emendata sabiex jiżdied obbligu ta' reġistrazzjoni tal-konċessjoni ta' kuljum biex tinġabar l-informazzjoni dwar ir-referenzi katastali tal-irqajja' maħsuda, id-data, il-volum maħsud u l-kwantità ta' zokkor tal-lottijiet. Fit-tabella tal-punti ewlenin li jridu jiġu kkontrollati li tinsab fil-I tal-Kapitolu III tal-Ispeċifikazzjoni tal-Prodott jiżdied punt ta' kontroll tal-ħsad manwali selettiv suċċessiv. Dawn l-emendi li l-għan tagħhom huwa l-kontroll tal-Ispeċifikazzjoni tal-Prodott ma jaffettwax id-Dokument Uniku. DOP — Denominazzjoni ta' oriġini protetta L-ebda arrikkiment. Il-qawwa alkoħolika skont il-volum naturali minimu = 17 % Il-qawwa alkoħolika effettiva minima (f'% tal-volum): 12 % Permezz ta' deroga, qabel l-ippakkjar l-inbejjed ikollhom kontenut ta' aċidità volatili stabbilita permezz ta' digriet konġunt tal-ministeru tal-konsum u tal-ministeru tal-agrikoltura. Il-prattika tal-arrikkiment hija pprojbita. Kull trattament termiku tal-ħsad tal-għeneb li jinvolvi temperatura inqas minn -5 °C u kull użu ta' mini jew ta' kompartimenti tat-tnixxif tal-għeneb (biex isir żbib) huma pprojbiti. L-użu ta' biċċiet ta' injam u ż-żieda ta' tannini huma pprojbiti. Barra d-dispożizzjonijiet t'hawn fuq, il-prattiki enoloġiċi applikati għal dawn l-inbejjed għandhom jikkonformaw mar-rekwiżiti stipulati fil-livell tal-UE u fil-Kodiċi Rurali. Id-densità minima tat-tħawwil tad-dwieli hija ta' 5 000 pjanta għal kull ettaru. L-ispazju bejn ir-ringieli ma jistax jaqbeż iż-żewġ metri u l-ispazju bejn dielja u oħra fl-istess ringiela ma jistax ikun inqas minn 0,80 metru. Id-dwieli jinżabru skont it-tekniki li ġejjin: żabra skont il-metodu Guyot, il-metodu cordon de Royat jew bl-użu ta' żabra qasira. Kull dielja jkollha massimu ta' 10 għajnejn li jagħtu l-frott. L-irrigazzjoni hija pprojbita. 30 ettolitru għal kull ettaru Ġeomorfoloġikament, iż-żona ġeografika ta' "Haut-Montravel" tikkostitwixxi territorju uniku fil-Bergaracois b'riżalt tabulari pjuttost dejjaq, imdawwar mill-widien tal-La Lidoire u tad-Dordogne. Ir-roqgħa tar-raba' ddefinita tintgħażel b'attenzjoni partikolari biex l-għeneb ikollu kwalità ottimali. Tingħata preferenza għall-irqajja' bit-tafal u bil-ġir skulati sew fuq il-parti ċ-ċatta aktar milli l-partijiet inklinati li huma esposti għan-Nofsinhar. Barra minn hekk, dawn l-irqajja' bid-dwieli għandhom ħamrija fqira u li tgħaddi l-ilma minnha iżda għandha kontenut ta' tafal biżżejjed biex ma tkunx affettwata mill-effetti tan-nixfa fis-sajf. Din id-definizzjoni teħtieġ ġestjoni stretta tal-metodi ta' kultivazzjoni, jiġifieri densità minima ta' tħawwil ta' 5 000 pjanti għal kull ettaru, u piż ta' ħsad baxx għal kull pjanta. Din il-ġestjoni stretta tiżgura maturità biżżejjed u bikrija tal-għeneb sabiex dan ikollu konċentrazzjoni tajba u b'mod patikolari għall-varjetajiet lokali tar-reġjun bħal pereżempju l-Muscadelle B, is-Sauvignon B, is-Sauvignon Gris G, u anki l-Ondenc B, iżda l-aktar il-varjetà Sémillon B, li ta' spiss tinsab bil-ħafna u għandha kapaċità kbira għall-maturazzjoni żejda fil-klima oċeanika. Il-konċentrazzjoni tal-għeneb għandha tinkiseb b'mod naturali u t-tekniki ta' konċentrazzjoni bil-kesħa jew il-kompartimenti tat-tnixxif huma pprojbiti. Bl-istess mod, sabiex jiġi ppreservat l-għeneb qabel jingħasar, l-użu tal-magni tal-pressa kontinwi u tal-kontenituri li jitbattlu waħedhom bil-pompa rotarja bil-qala' huma pprojbiti. Fl-aħħar nett, l-għarfien tal-produtturi tal-inbid jirriżulta minn tradizzjoni antika ta' produzzjoni tal-inbid b'residwi taz-zokkor u ta' preservazzjoni ta' dawn l-inbejjed li kienu jiġu kkunsmati 'l bogħod ħafna mill-post tal-oriġini tagħhom (b'mod partikolari l-Ewropa tat-Tramuntana). Qabel il-Phylloxera, l-istorja tal-inbejjed ta' "Haut-Montravel" mhijiex magħrufa ħafna u tagħmel biss referenza għall-inbejjed ta' "Montravel" b'mod ġenerali, mingħajr ma tispeċifika jekk dawn humiex inbejjed xotti jew inbejjed b'zokkor fermentabbli. Fl-1903, Edouard FERET ħoloq inventarju komprensiv tal-vitikultura fil-Bergeracois fil-ktieb "Bergerac et ses vins". Jinnota li: fil-muniċipalitajiet ta' Fougueyrolles, Nastringues, Saint-Antoine-de-Breuilh (fost oħrajn), l-aħjar "crus" jikkompetu mal-inbejjed ta' Sainte-Foy. Dawn l-inbejjed huma fini ħafna, mielsa, ħelwin u ta' spiss għandhom aroma pjaċevoli. B'produzzjoni konfidenzjali kkumerċjalizata fi fliexken biss, il-produtturi tal-inbid urew maż-żmien li għandhom għarfien perfett tal-ġestjoni tal-vinja tagħhom u tal-produzzjoni tal-inbid biex jiksbu nbejjed ħelwin ta' kwalità għolja minkejja l-kundizzjonijiet klimatiċi. F'bosta avvenimenti lokali (wirjiet agrikoli u oħrajn), it-terminu "Montravel" qed jintuża aktar ta' spiss sabiex tinżamm il-fama ta' dan it-territorju partikolari tal-Bergeracois. Żona fil-viċinanza immedjata Leġiżlazzjoni Nazzjonali Tip ta' kundizzjoni supplementari: Deroga dwar il-produzzjoni fiż-żona ġeografika ddefinita Deskrizzjoni tal-kundizzjoni: Iż-żona fil-viċinanza immedjata, iddefinita bid-deroga għall-produzzjoni tal-inbid, għall-ipproċessar tal-inbid, hija rrappreżentata mit-territorju tal-muniċipalitajiet li ġejjin: Regoli dwar it-tikkettar Leġiżlazzjoni Nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-inbejjed bid-Denominazzjoni ta' Oriġini Protetta "Hait-Montravel" jistgħu jispeċifikaw fuq it-tikketti tagħhom l-unità ġeografika usa' ta' "Sud-Ouest". Din l-unità ġeografika usa' tista' tidher ukoll fuq kwalunkwe fuljett jew reċipjent. Id-daqs tal-ittri għall-unità ġeografika usa' ma għandux ikun akbar, fl-għoli jew fil-wisa', mid-daqs tal-ittri li jiffurmaw l-isem tad-Denominazzjoni ta' Oriġini Protetta. Dan l-avviż jikkonċerna l-impriżi li ġejjin: BayWa r.e. renewable Energy GmbH ("BayWa", il-Ġermanja), Clean Energy Trading GmbH ("CET", il-Ġermanja). BayWa takkwista skont it-tifsira tal-Artikolu 3(1)(b) tar-Regolament dwar l-Għaqdiet il-kontroll ta' CET. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: BayWa hija attiva fl-oqsma tal-enerġija solari, l-enerġija mir-riħ, il-bijoenerġija u l-enerġija ġeotermali, CET hija attiva fl-oqsma ta' kummerċjalizzazzjoni diretta tal-elettriku minn impjanti tal-enerġija rinnovabbli u tal-provvista tal-elettriku lill-klijenti aħħarin. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: EG Group (ir-Renju Unit), ikkontrollata b'mod konġunt minn TDR Capital LLP (50 %), ditta ta' ekwità privata, u żewġ individwi (50 %); ESSO il-Ġermanja Business (il-Ġermanja), li tappartjeni lil Exxon Mobil Corporation. EG Group, takkwista, skont it-tifsira tal-Artikolu 3(1)(b) tar-Regolament dwar l-Għaqdiet, il-kontroll ta' partijiet minn ESSO Deutschland GmbH, sussidjarja kollha kemm hi proprjetà ta' Exxon Mobil Corporation. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: EG Group hija kumpanija azzjonarja li topera taħt il-marka "EG", attiva fl-operazzjoni tal-pompi tal-karburant b'offerta backcourt ta' ħwienet ta' konvenjenza anċillari, ħasil tal-karozzi, lukandi u ristoranti fast food, fir-Renju Unit, fil-Belġju, fi Franza, fil-Lussemburgu u fin-Netherlands; ESSO Germany Business hija attiva f'bejgħ bl-imnut ta' kombustibbli tal-magni permezz ta' netwerk ta' pompi tal-karburant li jinsab fil-Ġermanja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_004_2018.html